《张使君生辰》
宋代·喻良能

绿茸红糁细团枝，天上麒麟瑞此时。
风度冕旒尝见问，威名草木自应知。
当年玉燕生燕国，他日金貂侍汉墀。
再拜祝公何所似，胜游长与赤松期。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。